Pembantu pengadil video

Pembantu pengadil video (video assistant referee, VAR) adalah pembantu pengadil bola sepak yang mengesahkan keputusan dibuat ketua pengadil   menggunakan rakaman video dan set fon kepala untuk tujuan komunikasi.

Sistem ini dicetuskan dalam suatu projek khas Refereeing 2.0 di bawah Persatuan Bola Sepak Diraja Belanda di awal tahun 2010-an. Sistem ini mula diuji melalui ujian olok-olok semasa Eredivisie musim 2012-2013. KNVB kemudiannya mengajukan petisyen kepada Lembaga Persatuan Bola Sepak Antarabangsa (IFAB) agar undang-undang permainan dipinda untuk memungkinkan pengujian lanjutan sistem tersebut secara lebih meluasnya. Kemudahan ini telah ditulis ke dalam Undang-Undang Permainan IFAB setelah ujian percubaan dijalankan dalam beberapa pertandingan utama.

 Prosedur 

Ada 4 jenis penilaian semula yang boleh dilaksanakan melalui sistem ini, iaitu:

 Gol serta juga jika adanya pelanggaran dalam penjaringan
 Keputusan penalti
 Keputusan kad merah langsung (pemberian kad kuning langsung tidak dikira)
 Kesilapan identiti dalam pemberian kad merah atau kad kuning

Pembantu ini boleh dipilih daripada barisan pengadil sedia ada mahupun bekas pengadil.

 Rujukan 

Pautan luar
Video Assistant Referees (VARs) Experiment Protocol (Summary)  daripada IFAB
VAR – The System Explained, FIFA

Kategori:Istilah bola sepak
Kategori:Video